b'\n_START_ARTICLE_\nDac 117 UD\n_START_PARAGRAPH_\nDAC 117 UD este un model de autobuz articulat, produs \xc3\xaentre anii 1979 \xc8\x99i 1998 de uzinele Rocar Bucure\xc8\x99ti, pe atunci denumite Autobuzul (\xc3\xaen ciuda denumirii DAC folosit\xc4\x83 \xc8\x99i de produc\xc4\x83torul de autocamioane din Bra\xc8\x99ov). Grupul de litere ,,UD" este un acronim pentru ,,Urban Diesel", iar num\xc4\x83rul 117 codific\xc4\x83 prima serie de vehicule de 17 metri produs\xc4\x83 de fabric\xc4\x83._NEWLINE_\xc3\x8en perioada c\xc3\xa2t a fost produs, autobuzul a purtat mai multe denumiri: DAC 117 UD (c\xc3\xa2t timp fabrica s-a numit Autobuzul) \xc8\x99i Rocar 117 UD (\xc3\xaencep\xc3\xa2nd cu 1993, odat\xc4\x83 cu schimbarea denumirii fabricii \xc3\xaen Rocar Bucure\xc8\x99ti)._NEWLINE_De-alungul celor 19 ani de produc\xc8\x9bie, autobuzul a suferit unele modific\xc4\x83ri, \xc3\xaens\xc4\x83 acestea au fost de mic\xc4\x83 amploare.\n_START_SECTION_\nDate tehnice\n_START_PARAGRAPH_\nLungimea: 16565 mm_NEWLINE_L\xc4\x83\xc8\x9bimea: 2500 mm_NEWLINE_\xc3\x8en\xc4\x83l\xc8\x9bimea: 3040 mm_NEWLINE_\xc3\x8en\xc4\x83l\xc8\x9bimea podelei: 930 mm_NEWLINE_Ecartament fa\xc8\x9b\xc4\x83: 2068 mm_NEWLINE_Ecartament mijloc: 1761 mm_NEWLINE_Ecartament spate: 2068 mm_NEWLINE_Ampatament: 5650 mm_NEWLINE_Raza minim\xc4\x83 de viraj: 12 m_NEWLINE_Masa proprie: 12500 kg_NEWLINE_Sarcina util\xc4\x83: 10500 kg_NEWLINE_Masa total\xc4\x83: 23000 kg_NEWLINE_Locuri pe scaune: 37_NEWLINE_Capacitatea de transport la 8,5 c\xc4\x83l/m\xc2\xb2: 161_NEWLINE_Num\xc4\x83r u\xc8\x99i: 2, 3 sau 4_NEWLINE_Tipul motorului: Diesel orizontal, 4 timpi_NEWLINE_Motor: D 2156 HM 6U RABA-MAN / D 2156 HM 81U Autocamioane Bra\xc8\x99ov / D 2156 MT 85 turbo-diesel Autocamioane Bra\xc8\x99ov_NEWLINE_Puterea: 192 CP / 192 CP / 240 CP_NEWLINE_Cuplu maxim/tura\xc8\x9bie: 71/1300_NEWLINE_Tura\xc8\x9bia maxim\xc4\x83: 2100 rot/min_NEWLINE_Cutia de viteze: hidramat\xc4\x83 / mecanic\xc4\x83 cu 4 trepte / mecanic\xc4\x83 cu 5 trepte_NEWLINE_Dimensiuni anvelope: 1100 * 20_NEWLINE_Num\xc4\x83r anvelope: 8_NEWLINE_Viteza maxim\xc4\x83: 65 km/h\n_START_SECTION_\nPrima genera\xc8\x9bie\n_START_PARAGRAPH_\nPrima genera\xc8\x9bie de autobuze Dac 117 UD (1979-1987) se remarca prin prezen\xc8\x9ba mai multor particularit\xc4\x83\xc8\x9bi:_NEWLINE_-prezen\xc8\x9ba semnalizatoarelor pe col\xc8\x9buri (nu pe bot) \xc8\x99i absen\xc8\x9ba semnalizatoarelor din zona u\xc8\x99ii 1_NEWLINE_-prezen\xc8\x9ba stopurilor dreptunghiulare_NEWLINE_-prezen\xc8\x9ba suportului pentru num\xc4\x83rul de \xc3\xaenmatriculare_NEWLINE_-butoane pentru ,,semnal de alarm\xc4\x83" plasate pe tunelurile de cablu ale corpurilor de iluminat_NEWLINE_-cabin\xc4\x83 semi-inchis\xc4\x83 din pl\xc4\x83ci de melamina - imita\xc8\x9bie lemn - fixate pe suport de fier, cu aerisiri la baz\xc4\x83_NEWLINE_-cutie de viteze automat\xc4\x83 pe unele vehicule_NEWLINE_Au existat 2 variante constructive ale acestu model: varianta urban\xc4\x83 - prev\xc4\x83zut\xc4\x83 cu 4 u\xc8\x99i \xc8\x99i scaune confec\xc8\x9bionate din placaj \xc8\x99i varianta interurban\xc4\x83 - prev\xc4\x83zut\xc4\x83 cu 2 u\xc8\x99i \xc8\x99i scaune confec\xc8\x9bionate din lemn \xc3\xaenvelit \xc3\xaen burete \xc8\x99i \xc3\xaembr\xc4\x83cat \xc3\xaen material plastic.'